ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ ઓડિશાની સેન્ટ્રલ યુનિવર્સિટી દ્વારા પારંપરિક ક્રીડા મહોત્સવનું આયોજન કરવાની પહેલની પ્રશંસા કરી
પ્રધાનમંત્રી શ્રી નરેન્દ્ર મોદીએ ભારતની સમૃદ્ધ રમત પરંપરાઓ અને વિવિધતા વિશે જાગૃતિ ફેલાવવા માટે ઓડિશાની સેન્ટ્રલ યુનિવર્સિટી દ્વારા પારંપરિક ક્રીડા મહોત્સવનું આયોજન કરવાની પહેલની પ્રશંસા કરી છે.
કેન્દ્રીય રાજ્ય મંત્રી ડૉ. સુભાષ સરકારના ટ્વીટના જવાબમાં પ્રધાનમંત્રીએ ટ્વીટ કર્યું;
"ભારતની સમૃદ્ધ રમત પરંપરાઓ અને વિવિધતા વિશે જાગૃતિ ફેલાવવા માટે ઓડિશાની સેન્ટ્રલ યુનિવર્સિટી દ્વારા પારંપરિક ક્રીડા મહોત્સવનું આયોજન કરવા માટે પ્રશંસનીય પહેલ."
https://pib.gov.in/PressReleasePage.aspx?PRID=1918629
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કાર્મિક, લોક ફરિયાદ અને પેન્શન મંત્રાલય
ડીઓપીટીએ કેન્દ્ર સરકારના કર્મચારીઓના કામકાજના કલાકો વધારવા વિશેના મીડિયા અહેવાલો નકારી કાઢ્યા
નવી દિલ્હી, 18-04-2017
ભારત સરકારના પર્સનલ, પબ્લિક ગ્રિવન્સીસ અને પેન્શન્સ મંત્રાલયના ડિપાર્ટમેન્ટ ઓફ પર્સનલ એન્ડ ટ્રેનિંગ  દ્વારા કેન્દ્ર સરકારના કર્મચારીઓના કામકાજના કલાકો વધારવા વિશેના મીડિયા અહેવાલો પર ધ્યાન દોરવામાં આવ્યું છે. આ અહેવાલોમાં જણાવવામાં આવ્યું છે કે કેન્દ્ર સરકારના કર્મચારીઓના કામકાજના કલાકો બદલીને સવારે 09.00થી સાંજના 7.00 સુધી કરવામાં આવશે. તેમાં એવું પણ જણાવવામાં આવ્યું હતું કે, કેન્દ્ર સરકારના કર્મચારીઓ માટે શનિવારની રજા પણ રદ કરવામાં આવશે.
આ સંબંધમાં ડીઓપીટીએ સ્પષ્ટતા કરી છે કે કેન્દ્ર સરકાર આ પ્રકારની કોઈ દરખાસ્ત પર વિચારણા કરતી નથી. કેન્દ્ર સરકારના કર્મચારીઓ માટે કામકાજના કલાકો વધારવા અને શનિવારની રજા રદ કરવા વિશેના સમાચારો ખોટા અને પાયાવિહોણા છે. આ સંબંધમાં મૌખિક કે લેખિત ઓર્ડર ઇશ્યૂ થયા નથી.
AP/J.Khunt/GP
(Visitor Counter : 86
પ્રધાનમંત્રીનું કાર્યાલય
ટેક્સાસનાં હ્યુસ્ટનમાં પ્રધાનમંત્રી દ્વારા અમેરિકાના રાષ્ટ્રપતિનો પરિચય
સુપ્રભાત હ્યુસ્ટન,
સુપ્રભાત ટેક્સાસ,
સુપ્રભાત અમેરિકા,
ભારત અને દુનિયાભરમાં મારા સાથી ભારતીયોને શુભકામનાઓ.
દોસ્તો,
આજે સવારે આપણી સાથે એક ખૂબ જ ખાસ વ્યક્તિ છે. તેમને કોઈ પરિચયની જરૂર નથી. તેમનું નામ આ ગ્રહ પર દરેક વ્યક્તિને ખબર છે.
વૈશ્વિક રાજકારણ પર વિશ્વની લગભગ દરેક વાતચીતમાં તેમનું નામ આવે છે. તેમના દરેક શબ્દનું કરોડો લોકો અનુસરણ કરે છે.
આ મહાન દેશમાં સર્વોચ્ચ પદ સંભાળતા પહેલાં પણ તેઓ દરેક ઘરનું જાણીતું નામ હતા અને ખૂબ જ લોકપ્રિય હતા.
સીઈઓથી માંડીને કમાન્ડર-ઇન-ચીફ, બોર્ડરૂમથી માંડીને ઓવલ ઑફિસ સુધી, સ્ટુડિયોથી માંડીને વૈશ્વિક મંચ સુધી, રાજકારણથી માંડીને અર્થતંત્ર અને સલામતી સુધી, દરેક જગ્યાએ તેમણે ઊંડી અને કાયમી અસર છોડી છે.
આજે તેઓ અહીં આપણી સાથે છે. આ ભવ્ય સ્ટેડિયમમાં અને ભવ્ય મેળાવડામાં તેમનું સ્વાગત કરવું એ મારા માટે સન્માન અને સૌભાગ્યની વાત છે.
અને હું કહી શકું છું કે મને તેમને ઘણી વાર મળવાની તક મળી અને દર વખતે મને મિત્રતા, હૂંફ, ઊર્જા મળી, આ છે - યુનાઇટેડ સ્ટેટ્સ ઑફ અમેરિકાના રાષ્ટ્રપતિ - શ્રી ડોનાલ્ડ ટ્રમ્પ.
આ અસાધારણ છે, આ અભૂતપૂર્વ છે.
દોસ્તો,
મેં તમને કહ્યું તેમ અમે કેટલીક વાર મળ્યા છીએ અને દરેક વખતે તેઓ એટલા જ ઉષ્માભર્યા, મૈત્રીપૂર્ણ, સુલભ, ઊર્જાવાન અને વાકછટાથી ભરપૂર મળ્યા હતા. હું બીજી કેટલીક બાબતો માટે પણ તેમની પ્રશંસા કરું છું.
તેમની નેતૃત્વ ક્ષમતા, અમેરિકા પ્રત્યેની ધગશ, દરેક અમેરિકન પ્રત્યેનો લગાવ, અમેરિકી ભવિષ્યમાં એક વિશ્વાસ અને અમેરિકાને ફરીથી મહાન બનાવવાનો એક મજબૂત સંકલ્પ.
અને તેઓએ પહેલેથી જ અમેરિકાની અર્થવ્યવસ્થાને ફરીથી મજબૂત બનાવી દીધી છે. તેમણે યુનાઇટેડ સ્ટેટ્સ ઑફ અમેરિકા અને વિશ્વ માટે ઘણું બધું પ્રાપ્ત કર્યું છે.
દોસ્તો,
આપણે ભારતમાં રાષ્ટ્રપતિ ટ્રમ્પ સાથે ઘણું જોડાણ ધરાવીએ છીએ. ઉમેદવાર ટ્રમ્પના શબ્દો - 'અબકી બાર ટ્રમ્પ સરકાર' મોટેથી અને સ્પષ્ટ રીતે ગુંજી રહ્યા છે અને વ્હાઇટ હાઉસમાં તેમના ઉત્સવે લાખો લોકોના ચહેરા પર આનંદ અને પ્રશંસાની ચમક ઉભી કરી છે.
જ્યારે હું તેમને પહેલી વાર મળ્યો હતો, ત્યારે તેમણે મને કહ્યું હતું કે, 'વ્હાઇટ હાઉસમાં ભારતનો એક સાચો મિત્ર છે.' આજે અહીં આપની હાજરી આનો મજબૂત પુરાવો છે.
વીતેલાં વર્ષોમાં આપણે બંને દેશો આપણા સંબંધોને નવી ઊંચાઈ પર લઈ ગયા છીએ. શ્રીમાન રાષ્ટ્રપતિ, આજે સવારે હ્યુસ્ટનમાં, વિશ્વની બે સૌથી મોટી લોકશાહીઓના આ ઉત્સવમાં આ મહાન ભાગીદારીના ધબકારા સાંભળી શકો છો.
તમે આપણા બે મહાન દેશો વચ્ચે માનવીય સંબંધોની તાકાત અને ઊંડાણનો અનુભવ કરી શકો છો. હ્યુસ્ટનથી હૈદરાબાદ સુધી, બોસ્ટનથી બેંગ્લુરુ સુધી, શિકાગોથી શિમલા સુધી, લોસ એન્જલસથી લુધિયાણા સુધી, ન્યૂજર્સીથી નવી દિલ્હી સુધી તમામ લોકોનાં દિલથી દિલનો સંબંધ છે.
ભારતમાં રવિવારની મોડી રાત હોવા છતાં લાખો લોકો પોતાના ટીવી સાથે ચોંટી ગયા છે અને દુનિયાભરમાં પણ અલગ અલગ ટાઈમ ઝોનમાં આજે લાખો લોકો આપણી સાથે છે. તેઓ બધા ઇતિહાસ રચાતા જોઇ રહ્યા છે.
રાષ્ટ્રપતિ મહોદય, તમે મને 2017માં તમારા પરિવાર સાથે પરિચય કરાવ્યો હતો અને આજે મને મારા પરિવાર, એક અબજથી વધુ ભારતીયો અને સમગ્ર વિશ્વમાં ભારતીય મૂળના લોકો સાથે તમારો પરિચય કરાવવાનું સન્માન મળ્યું છે.
દેવીઓ અને સજ્જનો, આજે હું મારા મિત્ર, ભારતના મિત્ર, એક મહાન અમેરિકી રાષ્ટ્રપતિ, શ્રી ડોનાલ્ડ ટ્રમ્પને તમારી સમક્ષ પ્રસ્તુત કરું છું.
SD/GP
(Visitor Counter : 65
ગ્રાહક બાબતો, ખાદ્ય અને જાહેર વિતરણ મંત્રાલય
ચોખાનું ફોર્ટિફિકેશન કરવા અને સરકારી વિતરણ વ્યવસ્થા મારફતે એનું વિતરણ કરવાની કેન્દ્ર સરકાર પ્રાયોજિત પ્રાયોગિક યોજનાનો અમલ કરવા માટે 15 રાજ્યોની ઓળખ કરવામાં આવી
કુલ રૂ. 174.6 કરોડના અંદાજિત ખર્ચની સાથે પ્રાયોગિક યોજનાને ત્રણ વર્ષ માટેની મંજૂરી મળી છે, જેની શરૂઆત 2019-2020થી થઈ છે
દેશના વિશેષ પસંદ કરવામાં આવેલા 112 આકાંક્ષી જિલ્લાઓને ફોર્ટિફાઇડ ચોખાનો પુરવઠો પૂરો પાડવા પર વિશેષ ધ્યાન કેન્દ્રિત કરવામાં આવશે
દેશને પોષણની સુરક્ષા તરફ અગ્રેસર કરવાની પ્રક્રિયા શરૂ કરવા ખાદ્ય અને સરકારી વિતરણ વિભાગ એ “ચોખાનું ફોર્ટિફિકેશન  અને સરકારી વિતરણ વ્યવસ્થા મારફતે એનું વિતરણ કરવાની કેન્દ્ર સરકાર પ્રાયોજિત પ્રાયોગિક યોજના” શરૂ કરી છે. આ પ્રાયોગિક યોજનાને ત્રણ વર્ષના ગાળા માટે મંજૂરી મળી છે, જેની શરૂઆત 2019-20થી થઈ છે. આ યોજના માટે કુલ રૂ. 174.6 કરોડનો ખર્ચ કરવાનું બજેટ ફાળવવામાં આવ્યું છે. 15 રાજ્ય સરકારોએ તેમના રાજ્યોના જિલ્લાઓ ની ઓળખ કરી છે, જેમાં આ યોજનાનો પ્રાયોગિક ધોરણે અમલ થઈ રહ્યો છે. આંધ્રપ્રદેશ, ગુજરાત, મહારાષ્ટ્ર, તમિલનાડુ અને છત્તીસગઢ) એમ કુલ પાંચ રાજ્યોએ ફોર્ટિફાઇડ ચોખાનું વિતરણ તેમના રાજ્યોના પસંદ કરેલા જિલ્લાઓમાં શરૂ કર્યું છે.
આ સંબંધમાં કેન્દ્રીય ખાદ્ય અને ઉપભોક્તા સંબંધિત બાબતો, રેલવે, વેપારવાણિજ્ય અને ઉદ્યોગ મંત્રી શ્રી પિયૂષ ગોયલે 31.10.2020ના રોજ એમની સમીક્ષા બેઠકનું આયોજન કર્યું હતું. તેમણે આ બેઠકમાં દેશમાં ફોર્ટિફાઇડ ચોખાનું વિતરણ વધારવા પર ભાર મૂક્યો હતો. એક વધુ બેઠક 02.11.2020ના રોજ યોજાઈ હતી, જેની અધ્યક્ષતા ડીએફપીડીના સચિવે કરી હતી. આ બેઠકમાં એફસીઆઈ ને 2021-2022થી સંપૂર્ણ બાળ વિકાસ સેવાઓ  અને મધ્યાહ્ન ભોજન  યોજના અંતર્ગત દેશના તમામ જિલ્લાઓમાં ફોર્ટિફાઇડ ચોખાની ખરીદી અને વિતરણ કરવા માટે વિસ્તૃત યોજના રજૂ કરવાનું કહેવાયું છે. ખાસ ધ્યાન દેશના વિશેષ ઓળખ કરાયેલા 112 આકાંક્ષી જિલ્લાઓને ફોર્ટિફાઇડ ચોખાનો પુરવઠો પૂરો પાડવા પર કેન્દ્રિત કરવામાં આવશે.
આ સંબંધમાં આજે નીતિ આયોગના સીઇઓએ ખાદ્ય અને સરકાર વિતરણ વિભાગના સચિવ, એફએસએસએઆઈના સીઇઓ તથા ટાટા ટ્રસ્ટ, વર્લ્ડ ફૂડ પ્રોગ્રામ, પાથ, ન્યૂટ્રિશન ઇન્ટરનેશનલ વગેરે જેવા અન્ય હિતધારકો સાથે ચોખાના ફોર્ટિફિકેશનની કામગીરીમાં થયેલી પ્રગતિની અને ભવિષ્યની કામગીરીની ચર્ચા પણ કરી હતી. દેશમાં આકાંક્ષી જિલ્લાઓમાં સંપૂર્ણ બાળ વિકાસ યોજના/મધ્યાહ્ન ભોજન યોજનાને આવરી લેવા “ચોખાનું ફોર્ટિફિકેશન અને એના વિતરણ”ની યોજનાનો વ્યાપ વધારવા પુરવઠાની સાંકળ અને અન્ય લોજિસ્ટિક જરૂરિયાતો પર ચર્ચા થઈ હતી.
ઉપરોક્ત લક્ષ્યાંકને હાંસલ કરવા ફોર્ટિફાઇડ રાઇસ કર્નલ્સ  નો પુરવઠો વધારવાની જરૂરિયાત છે. અત્યારે એની ઉપલબ્ધતા દર વર્ષે 15,000 એમટી જેટલી ઓછી કે નહીંવત છે. પીડીએસ, આઇસીડીએસ અને એમડીએમ માટે 112 આકાંક્ષી જિલ્લાઓને આવરી લેવા માટે દેશમાં એફઆરકે પુરવઠાની ક્ષમતા વધારીને આશરે 1.3 લાખ એમટી કરવાની જરૂર પડશે. જો સરકાર વિતરણ માટે ઓર્ડર કરેલા આશરે 350 લાખ એમટી ચોખાનું ફોર્ટિફિકેશન કરવું હોય, તો પછી ઉદ્યોગમાંથી આશરે 3.5 લાખ એમટી એફઆરકેની પુરવઠાની સાંકળ ઊભી કરવી પડશે અને આ પુરવઠો સતત મળે એવી વ્યવસ્થા કરવી પડશે.
વળી દેશમાં ચોખાની આશરે 28,000 મિલો છે, જેને સામાન્ય ચોખા સાથે એફઆરકે મિશ્ર કરવા માટે બ્લેન્ડિંગ મશીન વગેરે સાથે સજ્જ કરવાની જરૂર પડશે. એફસીઆઈને આ સંબંધમાં જરૂરી રોકાણ માટે વિવિધ વિસ્તારોમાં ચોખાની મિલો સાથે જોડાણ કરવાની સૂચના આપવામાં આવી છે. એફસીઆઈની કામ કરવાની સજ્જતાથી 2021-2022થી તબક્કાવાર રીતે ફોર્ટિફાઇડ ચોખાની ખરીદી અને પુરવઠો સફળતાપૂર્વક વધારવામાં મદદ મળશે.
SD/GP/BT
(
કૃષિ મંત્રાલય
મંત્રીમંડળે ‘એગ્રીકલ્ચર ઇન્ફ્રાસ્ટ્રક્ચર ફંડ’ હેઠળ કેન્દ્રિય ક્ષેત્રની યોજનામાં ધિરાણની સુવિધાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતા હેઠળ મળેલી મંત્રીમંડળની બેઠકે એક નવી દેશ વ્યાપી સેન્ટ્રલ સેક્ટરની યોજના- ‘એગ્રીકલ્ચર ઈન્ફ્રાસ્ટ્રક્ચર ભંડોળ’ને મંજૂરી આપી છે. આ યોજનામાં અર્થક્ષમ યોજનાઓને પોસ્ટ- હાર્વેસ્ટ મેનેજમેન્ટ ઈન્ફ્રાસ્ટ્રક્ચર અને કોમ્યુનિટીવ ફાર્મીંગ એસેટસ માટે વ્યાજમાં રાહત અને નાણાંકિય સહયોગ મારફતે ડેબ્ટ ફાયનાન્સીંગ કરવામાં આવશે.
આ યોજના હેઠળ બેંકો અને નાણાંકિય સંસ્થાઓ મારફતે પ્રાથમિક કૃષિ ધિરાણ મંડળીઓ , માર્કેટીંગ કો-ઓપરેટીવ સોસાયટીઓ, ફાર્મર પ્રોડ્યુસર્સ ઓર્ગેનાઈઝેશન્સ , સ્વસહાય જૂથો , ખેડૂતોના જોઈન્ટ લાયાબિલીટી ગ્રુપ , મલ્ટી પર્પઝ કો-ઓપરેટીવ સોસાયટીઓ, કૃષિ ઉદ્યોગસાહસિકો, સ્ટાર્ટઅપ્સ, એગ્રીગેશન ઈન્ફ્રાસ્ટ્રક્ચર પ્રોવાઈડર્સ અને કેન્દ્ર/ રાજ્ય સરકારની એજન્સીઓ અથવા સ્થાનિક સ્વરાજની સંસ્થાઓ દ્વારા પ્રોત્સાહિત પબ્લિક પ્રાઈવેટ પાર્ટનરશીપ યોજનાઓને રૂ.1 લાખ કરોડ પૂરા પાડવામાં આવશે.
ચાલુ વર્ષે રૂ.10 હજાર કરોડની મંજૂરીથી શરૂઆત કરીને ધિરાણોની ચૂકવણી 4 વર્ષના ગાળામાં કરવામાં આવશે અને આગામી 3 નાણાંકિય વર્ષમાં રૂ.30 હજાર કરોડ આપવામાં આવશે.
આ નાણાંકિય સુવિધા હેઠળના તમામ ધિરાણોમાં વાર્ષિક 3 ટકા વ્યાજ સહાય આપવામાં આવશે, જે રૂ.2 કરોડ સુધી મર્યાદિત રહેશે. આ સહાય મહત્તમ 7 વર્ષના ગાળા માટે ઉપલબ્ધ રહેશે. માન્ય ધિરાણ લેનારાઓને આ નાણાંકિય સુવિધામાં માઈક્રો અને સ્મોલ એન્ટરપ્રાઈઝ માટેના ક્રેડિટ ગેરંટી ફંડ ટ્રસ્ટ  સ્કીમ હેઠળ રૂ.2 કરોડ સુધીના ધિરાણ માટે ઉપલબ્ધ રહેશે. આ કવરેજ માટેની ફી સરકાર ચૂકવશે અને એફપીઓના કિસ્સામાં કૃષિ, સહકાર અને ખેડૂત કલ્યાણ વિભાગ  ની એફપીઓ પ્રમોશન યોજના હેઠળ ગેરંટી ઉપલબ્ધ કરવામાં આવશે.
ભારત સરકાર તરફથી અંદાજપત્રીય સહાયની કુલ રકમ રૂ.10,736 કરોડ થશે.
આ નાણાંકિય સુવિધાની ચૂકવણી માટે મોરેટોરિયમમાં ઓછામાં ઓછા 6 માસ અને મહત્તમ બે વર્ષ સુધીનો તફાવત રહેશે.
આ પ્રોજેક્ટ ખેતી અને ખેતી આધારિત પ્રોસેસીંગ પ્રવૃત્તિઓને ઔપચારિક ધિરાણની સુવિધા પૂરી પાડવા માટે છે અને અપેક્ષા છે કે તેનાથી ગ્રામ વિસ્તારોમાં વિવિધ રોજગારનું નિર્માણ થશે.
એગ્રી ઈન્ફ્રાફંડનુ વ્યવસ્થાપન અને મોનીટરીંગ ઓનલાઈન મેનેજમેન્ટ ઈન્ફોર્મેશન સિસ્ટમ  પ્લેટફોર્મ મારફતે થશે. આ ફંડ હેઠળ તમામ માન્ય સંસ્થાઓ ધિરાણ માટે અરજી કરી શકશે. ઓનલાઈન પ્લેટફોર્મમાં વિવિધ બેંકો દ્વારા વ્યાજના દર અંગે પારદર્શકતા, વ્યાજ સહાય સહિત યોજનાની વિગતો અને ઓફર કરવામાં આવેલી ક્રેડિટ ગેરંટી, ઓછામાં ઓછુ દસ્તાવેજીકરણ, મંજૂરીની ઝડપી પ્રક્રિયા ઉપરાંત અન્ય યોજનાના લાભ સાથે સંકલનની સુવિધા રહેશે.
રાષ્ટ્રીય, રાજ્ય અને જીલ્લા સ્તરની મોનીટરીંગ કમિટીઓની સ્થાપના કરવામાં આવશે કે જેથી રિયલ ટાઈમ મોનીટરીંગ થઈ શકે અને અસરકારક ફીડબેક મળી શકે.
આ યોજનાનો ગાળો નાણાંકિય વર્ષ 2020થી નાણાંકિય વર્ષ 2029  સુધીનો રહેશે.
GP/DS
(Visitor Counter : 212
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 182.87 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 16,741 થયું
સક્રિય કેસનું ભારણ હાલમાં 0.04% છે
સાજા થવાનો દર હાલમાં 98.75% નોંધાયો
છેલ્લા 24 કલાકમાં 2,349 દર્દીઓ સાજા થયા, કુલ વધીને 4,24,80,436 દર્દીઓ સાજા થયા
છેલ્લા 24 કલાકમાં ભારતમાં 1,660 નવા કેસ નોંધાયા
દૈનિક પોઝિટિવીટી દર 0.25% પહોંચ્યો
સાપ્તાહિક પોઝિટિવીટી દર હાલમાં 0.29% છે
કુલ 78.63 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 6,58,489 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 130
પ્રધાનમંત્રીનું કાર્યાલય
હું આશાવાદી છું કે અમૃત મહોત્સવની ઉજવણી કરતી વખતે ભારત નવી ઉંચાઈઓ સુધી પહોંચે તે સુનિશ્ચિત કરવા માટે 130 કરોડ ભારતીયો સખત મહેનત કરવાનું ચાલુ રાખશે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું કે તેઓ આશાવાદી છે કે 130 કરોડ ભારતીયો ભારતને અમૃત મહોત્સવની ઉજવણીની સાથે નવી ઉંચાઈઓ સુધી પહોંચવા માટે સખત મહેનત કરવાનું ચાલુ રાખશે.
શ્રેણીબદ્ધ ટ્વીટમાં પ્રધાનમંત્રીએ કહ્યું;
"જેમ જેમ ભારત ઓગસ્ટમાં પ્રવેશી રહ્યું છે, જે અમૃત મહોત્સવની શરૂઆતનું પ્રતીક છે, આપણે ઘણી ઘટનાઓ જોઈ છે જે દરેક ભારતીય માટે આનંદદાયક છે. રેકોર્ડ રસીકરણ થયું છે અને ઉચ્ચ જીએસટી સંખ્યા પણ મજબૂત આર્થિક પ્રવૃત્તિનો સંકેત આપે છે.
પીવી સિંધુએ માત્ર યોગ્ય લાયક મેડલ જ જીત્યો નથી, પણ ઓલિમ્પિકમાં પુરુષ અને મહિલા હોકી ટીમો દ્વારા ઐતિહાસિક પ્રયાસોને પણ જોયા છે. હું આશાવાદી છું કે અમૃત મહોત્સવની ઉજવણી કરતી વખતે ભારત નવી ઉંચાઈઓ પર પહોંચે તે માટે 130 કરોડ ભારતીયો સખત મહેનત કરવાનું ચાલુ રાખશે.”
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 126.53 કરોડને પાર
છેલ્લા ચોવીસ કલાકમાં 73.63 લાખ ડોઝ આપવામાં આવ્યા
સાજા થવાનો દર હાલમાં 98.35%
છેલ્લા 24 કલાકમાં 8,603 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર  20 દિવસથી 1% કરતા ઓછો
છેલ્લા 24 કલાકમાં 73,63,706 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 126.53 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,31,55,745 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,84,291
|
|
બીજો ડોઝ
|
|
95,31,494
|
|
FLWs
|
|
પ્રથમ ડોઝ
|
|
1,83,80,084
|
|
બીજો ડોઝ
|
|
1,65,59,396
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
46,45,20,330
|
|
બીજો ડોઝ
|
|
23,76,97,016
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
18,61,63,770
|
|
બીજો ડોઝ
|
|
12,43,84,093
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,65,61,828
|
|
બીજો ડોઝ
|
|
8,11,62,673
|
|
કુલ
|
|
1,26,53,44,975
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,40,53,856 દર્દીઓ સાજા થઇ ગયા છે અને છેલ્લા 24 કલાકમાં વધુ 8,190 દર્દીઓ સાજા થયા છે.
આના કારણે એકંદરે સાજા થવાનો દર 98.35% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
160 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 8,603 નવા કેસ નોંધાયા છે.
સક્રિય કેસનું ભારણ હાલમાં 99,974 છે. હાલમાં સક્રિય કેસો દેશના કુલ પોઝિટિવ કેસોના 0.29% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 12,52,596 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 64.60 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.81% છે જે છેલ્લા 20 દિવસથી 1%થી ઓછો છે, જ્યારે દૈનિક પોઝિટીવિટી દર આજે 0.69% નોંધાયો છે. દૈનિક પોઝિટીવિટી દર છેલ્લા 61 દિવસથી 2%થી ઓછો છે અને સળંગ 96 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 159
શ્રમ અને રોજગાર મંત્રાલય
લઘુતમ વેતન ટોચમર્યાદા અને રાષ્ટ્રીય વેતન દર નક્કી કરવા માટે સરકારે નિષ્ણાત જૂથની રચના કરી
ભારત સરકારના શ્રમ અને રોજગાર મંત્રાલયે ન્યુનતમ વેતન ટોચમર્યાદા અને રાષ્ટ્રીય વેતન દર નિર્ધારિત કરવા માટે તકનીકી ઇનપુટ્સ અને ભલામણો પ્રદાન કરવા માટે એક નિષ્ણાત જૂથની રચના કરવાનો આદેશ જારી કર્યો છે. જૂથનો કાર્યકાળ નોટિસ તારીખથી ત્રણ વર્ષનો રહેશે.
ઈન્સ્ટિટ્યૂટ ઑફ ઇકોનોમિક ગ્રોથના ડિરેક્ટર, પ્રોફેસર અજિત મિશ્રાના નેતૃત્વ હેઠળના આ જૂથના અન્ય સભ્યોમાં પ્રોફેસર તારિક ચક્રવર્તી, આઈઆઈએમ કોલકાતા, એનસીએઇઆરના વરિષ્ઠ ફેલો, ડૉ. અનુશ્રી સિંહા, સંયુક્ત સચિવ શ્રીમતી વિભા ભલ્લા અને વીવીજીએનએલઆઇના ડાયરેક્ટર જનરલ ડૉ. એચ શ્રીનિવાસ શામેલ છે. આ સિવાય શ્રમ અને રોજગાર મંત્રાલયમાં શ્રમ અને રોજગાર બાબતોના વરિષ્ઠ સલાહકાર શ્રી ડી.પી.એસ. નેગી આ જૂથના સભ્ય સચિવ રહેશે.
આ નિષ્ણાત જૂથ ભારત સરકારને લઘુત્તમ વેતન અને રાષ્ટ્રીય વેતન દરના નિર્ધાર અંગે પોતાની ભલામણો આપશે. વેતન દર નક્કી કરવા માટે, જૂથ આંતરરાષ્ટ્રીય સ્તરે આ અંગેની શ્રેષ્ઠ વ્યવસ્થાઓ પર વિચાર કરશે અને વેતન દર નક્કી કરવા માટેના વૈજ્ઞાનિક માપદંડ અને પ્રક્રિયા નક્કી કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 563
પ્રધાનમંત્રીનું કાર્યાલય
અફઘાનિસ્તાનમાં પ્રવર્તમાન સ્થિતિ પર એસસીઓ-સીએસટીઓ આઉટરિચ સમિટમાં પ્રધાનમંત્રીના સંબોધનનો મૂળપાઠ
મહામહિમો,
સૌપ્રથમ અફઘાનિસ્તાનમાં પ્રવર્તમાન સ્થિતિ પર એસસીઓ અને સીએસટીઓ વચ્ચે વિશેષ બેઠકનું આયોજન કરવા બદલ રાષ્ટ્રપતિ રહમોનનો આભાર માનીને શરૂઆત કરું છું.
અફઘાનિસ્તાનમાં તાજેતરમાં ઘટેલા ઘટનાક્રમની અમારા જેવા પડોશી દેશો પર મોટી અસર થશે.
અને આ કારણે આ સમસ્યા પર ધ્યાન કેન્દ્રિત કરવા અને એનું સમાધાન કરવા આપણે એકબીજાનો સાથસહકાર આપવાની જરૂર છે.
આ સંદર્ભમાં આપણે ચાર મુદ્દાઓ પર ધ્યાન કેન્દ્રિત કરવું પડશે.
પ્રથમ મુદ્દો છે – અફઘાનિસ્તાનમાં સત્તાનું હસ્તાંતરણ સર્વસમાવેશક નથી અને આ કામગીરી વાટાઘાટ વિના થઈ છે.
એનાથી નવી વ્યવસ્થાની સ્વીકાર્યતા વિશે અનેક પ્રશ્રો ઊભા થયા છે.
અફઘાન સમાજના તમામ વર્ગોનું પ્રતિનિધિત્વ પણ મહત્વપૂર્ણ છે, જેમાં મહિલાઓ અને લઘુમતી સમુદાયો સામેલ છે.
એટલે આ જરૂરી છે કે, આ પ્રકારની નવી વ્યવસ્થાની માન્યતા પર નિર્ણય સંયુક્ત વૈચારિકપ્રક્રિયા અને ઉચિત મનોમંથન કર્યા પછી લેવો આવશ્યક છે.
ભારત આ મુદ્દા પર સંયુક્ત રાષ્ટ્રની કેન્દ્રવર્તી ભૂમિકાને ટેકો આપશે.
બીજો મુદ્દો છે – જો અફઘાનિસ્તાનમાં અસ્થિરતા અને કટ્ટરવાદ પ્રવર્તશે, તો એનાથી સમગ્ર દુનિયામાં આતંકવાદ અને રૂઢિવાદી વિચારસરણીને પ્રોત્સાહન મળશે.
અન્ય આત્યંતિક જૂથોને હિંસાના માર્ગે સત્તામાં આવવા પણ પ્રોત્સાહન મળી શકે છે.
આપણે તમામ દેશો અગાઉ આતંકવાદનો ભોગ બની ગયા છીએ.
એટલે સંયુક્તપણે આપણે અફઘાનિસ્તાનના વિસ્તારનો ઉપયોગ અન્ય કોઈ પણ દેશમાં આતંકવાદ ફેલાવવા માટે ન થાય એ સુનિશ્ચિત કરવું પડશે. એસસીઓના સભ્ય દેશોએ આ મુદ્દા પર કડક અને સંમત નિયમો વિકસાવવા જોઈએ.
ભવિષ્યમાં આ નિયમો આંતરરાષ્ટ્રીય સ્તરે આતંકવિરોધી સાથસહકાર માટે આદર્શરૂપ બની શકે છે.
આ નિયમો આતંકવાદ પ્રત્યે ઝીરો સહિષ્ણુતાના સિદ્ધાંત પર આધારિત હોવા જોઈએ.
આ આંતરરાષ્ટ્રીય આતંકવાદ અને એને નાણાકીય ટેકો આપવા જેવી પ્રવૃત્તિઓની આચારસંહિતા બનવી જોઈએ અને એના અમલીકરણ માટે એક વ્યવસ્થા ઊભી કરવી પડશે.
મહામહિમો,
અફઘાનિસ્તાનમાં તાજેતરના ઘટનાક્રમ સાથે સંબંધિત ત્રીજો મુદ્દો છે – નશીલા દ્રવ્યોનો અનિયંત્રિત પ્રવાહ, ગેરકાયદેસર શસ્ત્રોની દાણચોરી અને માનવીય તસ્કરી.
અફઘાનિસ્તાનમાં મોટી સંખ્યામાં આધુનિક શસ્ત્રો છે. આ કારણે સંપૂર્ણ વિસ્તારમાં અસ્થિરતા ફેલાવવાનું જોખમ ઊભું થશે.
એસસીઓની આરએટીએસ વ્યવસ્થા આ પ્રવાહ પર નજર રાખવા રચનાત્મક ભૂમિકા ભજવી શકે છે અને માહિતીની વહેંચણી વધારી શકે છે.
આ મહિનાથી ભારત એસસીઓ-આરએટીએસની પરિષદની અધ્યક્ષતા કરી રહ્યું છે. અમે આ વિષય પર વ્યવહારિક સાથસહકાર આપવા માટે દરખાસ્તો બનાવી છે.
ચોથા મુદ્દો વધારે ગંભીર છે અને એ છે – અફઘાનિસ્તાનમાં માનવતાની કટોકટી.
નાણાકીય અને વેપારી પ્રવાહોમાં વિક્ષેપ ઊભો થવાથી અફઘાનના લોકોની વિવિધ પ્રકારની આર્થિક વંચિતતા વધી રહી છે.
સાથે સાથે કોવિડનો પડકાર પણ તેમના માટે તણાવનું કારણ છે.
અફઘાનિસ્તાનના વિકાસ અને માનવીય સહાયમાં ઘણા વર્ષોથી ભારત વિશ્વસનીય ભાગીદાર છે. માળખાગત ક્ષેત્રથી લઈને શિક્ષણ, આરોગ્ય અને ક્ષમતાવર્ધનથી લઈને દરેક ક્ષેત્રમાં અમે અફઘાનિસ્તાનના દરેક ભાગમાં અમારું પ્રદાન કરી રહ્યાં છીએ.
અત્યારે પણ અમે અમારા અફઘાન મિત્રોને ખાદ્ય ચીજવસ્તુઓ, દવાઓ વગેરે પ્રદાન કરવા આતુર છીએ.
આપણે એ સુનિશ્ચિત કરવા એકમંચ પર આવવું પડશે કે, અફઘાનિસ્તાનમાં માનવતાના ધોરણે સહાય વિના વિક્ષેપ પહોંચે.
મહામહિમો,
અફઘાન અને ભારતના લોકો સદીઓથી વિશેષ મૈત્રીપૂર્ણ સંબંધો ધરાવે છે.
અફઘાન સમાજને દરેક પ્રાદેશિક કે આંતરરાષ્ટ્રીય પહેલમાં ભારત સંપૂર્ણપણે સાથસહકાર આપશે.
ધન્યવાદ.
(
પ્રધાનમંત્રીનું કાર્યાલય
બેંગકોકમાં 16માં આસિયાન-ભારત શિખર સંમેલનના ઉદ્ઘાટન સત્રમાં પ્રધાનમંત્રીના સંબોધનનો મૂળપાઠ
મહામહિમ પ્રધાનમંત્રી પ્રયુત ચાન-ઓ-ચા,
મહાનુભવો,
યોર મેજેસ્ટી,
મને ભારત-આસિયાન શિખર સંમેલનમાં એક વાર ફરી તમારી સાથે મુલાકાત કરીને પ્રસન્નતા અનુભવી રહ્યો છું. હું થાઈલેન્ડને ઉત્કૃષ્ટ વ્યવસ્થા અને ઉચ્ચકોટિના આતિથ્ય માટે આભાર પ્રગટ કરું છું. હું વિયેતનામને પણ આવતા વર્ષે આસિયાન અને ઇસ્ટ એશિયા શિખર સંમેલનની અધ્યક્ષતા માટે શુભકામનાઓ પાઠવું છું.
મહાનુભાવો,
હું ભારત અને આસિયાનની વચ્ચે ઇન્ડો-પેસિફિક આઉટલુકના પારસ્પરિક સમન્વયનું સ્વાગત કરું છું. ભારતની એક્ટ ઇસ્ટ પોલીસી આપણા ઇન્ડો-પેસિફિક વિઝનનો એક મહત્વપૂર્ણ ભાગ છે. આસિયાન અમારી એક્ટ ઇસ્ટ પોલીસીનું હાર્દ છે અને હંમેશા રહેશે. સંકલિત, સંગઠિત અને આર્થિક રૂપથી વિકાસશીલ આસિયાન ભારતના પાયાગત હિતમાં છે. અમે વધુ મજબૂત સ્તરીય, દરિયાઈ અને હવાઈ સંપર્ક તેમજ ડિજિટલ લિંકના માધ્યમથી આપણી ભાગીદારીને વધુ વધારવા માટે પ્રતિબદ્ધછીએ. ભૌતિક અને ડીજીટલ જોડાણ માટે 1 બિલીયન ડોલરની લાઈન ઓફ ક્રેડિટ ઉપયોગી સાબિત થશે. અમારો ઈરાદો અધ્યયન, સંશોધન, વેપાર અને પ્રવાસન માટે લોકોના આવાગમનને ઘણા અંશે વધારવાનો છે.
આ લક્ષ્યને પ્રાપ્ત કરવા માટે ભારત આસિયાનની સાથે પારસ્પરિક હિતોના ક્ષેત્રમાં ભાગીદારી વધારવા માટે તૈયાર છે. ગયા વર્ષેયાદગાર શિખર સંમેલન અને સિંગાપોરમાં અનૌપચારિક સમિટમાં લેવામાં આવેલ નિર્ણયોને લાગુ કરવાથી આપણી વચ્ચે વધુ ઘનિષ્ઠતા વધી છે. કૃષિ, વિજ્ઞાન, સંશોધન, આઈસીટી અને એન્જીનિયરીંગ જેવા ક્ષેત્રોમાં ક્ષમતા નિર્માણ અને ભાગીદારીને વધુ વધારવા માટે અમે તૈયાર છીએ. હું હમણાં તાજેતરમાં આસિયાન-ભારત એફટીએની સમિક્ષાના નિર્ણયનું સ્વાગત કરું છું. તેનાથી આપણા આર્થિક સંબંધો માત્ર મજબૂત જ નહી બને પરંતુ આપણો વેપાર પણ વધુ સંતુલિત થશે. દરિયાઈ સુરક્ષા, બ્લુ ઈકોનોમી અને માનવીય સહાયતાના ક્ષેત્રોમાં પણ આપણી ભાગીદારીને અમે મજબૂત બનાવવા માંગીએ છીએ. મહામહિમના વિચારોને સાંભળ્યા બાદ હું કેટલાક પાસાઓ પર વિસ્તૃત રીતે વાત કરવા માંગું છું. હું ફરી એકવાર થાઈલેન્ડનો અને આપ સૌનો હૃદયપૂર્વક ખૂબ ખૂબ આભાર પ્રગટ કરું છું.
RP
(Visitor Counter : 147
પ્રધાનમંત્રીનું કાર્યાલય
પ્રધાનમંત્રીએ શિવશાહીર બાબાસાહેબ પુરંદરેના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ લેખક, ઈતિહાસકાર અને રંગભૂમિની વ્યક્તિત્વ શિવશાહીર બાબાસાહેબ પુરંદરેના નિધન પર દુઃખ વ્યક્ત કર્યું છે. તેમણે આવનારી પેઢીઓને છત્રપતિ શિવાજી મહારાજ સાથે જોડવામાં શિવશાહીર બાબાસાહેબ પુરંદરેના યોગદાનને યાદ કર્યું. શ્રી મોદીએ થોડા મહિના પહેલા તેમના શતાબ્દી વર્ષના કાર્યક્રમને સંબોધિત કર્યું ત્યારે પણ તેમનું સંબોધન પોસ્ટ કર્યું હતું.
શ્રેણીબધ્ધ ટ્વીટમાં, પ્રધાનમંત્રીએ કહ્યું: “હું મારું દુઃખ શબ્દોમાં વ્યક્ત કરી શકું એમ નથી. શિવશાહીર બાબાસાહેબ પુરંદરેના નિધનથી ઈતિહાસ અને સંસ્કૃતિની દુનિયામાં એક મોટો ખાલીપો પડી ગયો છે. આવનારી પેઢીઓને છત્રપતિ શિવાજી મહારાજ સાથે વધુ જોડાવામાં તેમની ભૂમિકાને લઈને લોકો તેમના આભારી છે. તેમની અન્ય રચનાઓ પણ યાદ કરવામાં આવશે.
શિવશાહીર બાબાસાહેબ પુરંદરે વિનોદી, જ્ઞાની અને ભારતીય ઈતિહાસનું વિપુલ જ્ઞાન ધરાવતા હતા. મને વર્ષોથી તેમની સાથે ખૂબ નજીકથી વાતચીત કરવાનું સન્માન મળ્યું. થોડા મહિનાઓ પહેલા, તેમના શતાબ્દી વર્ષના કાર્યક્રમમાં સંબોધન કર્યું હતું.
શિવશાહીર બાબાસાહેબ પુરંદરે તેમના વ્યાપક કાર્યોને કારણે જીવંત રહેશે. આ દુઃખદ ઘડીમાં મારા વિચારો તેમના પરિવાર અને અસંખ્ય પ્રશંસકો સાથે છે. ઓમ શાંતિ.”
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ટોક્યો ઓલિમ્પિક 2020માં બોક્સિંગમાં કાંસ્ય પદક જીતવા બદલ લવલીન બોરગોહેનને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ટોક્યો ઓલિમ્પિક 2020માં બોક્સિંગમાં બ્રોન્ઝ મેડલ જીતવા બદલ લવલીન બોરગોહેનને અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"સારી રીતે લડ્યા @LovlinaBorgohai! બોક્સિંગ રિંગમાં તેમની સફળતા ઘણા ભારતીયોને પ્રેરણા આપે છે. તેણીની દ્રઢતા અને નિશ્ચય પ્રશંસનીય છે. તેમને બ્રોન્ઝ જીતવા બદલ અભિનંદન. તેમના ભવિષ્યના પ્રયાસો માટે શુભેચ્છાઓ. #Tokyo2020"
SD/GP/BT
(